En 20-årig mand er blevet tiltalt for at have dræbt sin far med et bælte og en hammer. Det skriver tv2.dk. Det voldsomme overfald fandt sted i juli 2020 i et hus i Hjørring, hvor en 53-årig mand senere blev fundet død. Nordjyllands Politi modtog fredag aften 24. juli 2020 en anmeldelse om et mistænkeligt dødsfald på en adresse i Hjørring. De umiddelbare spor viste, man ikke kunne udelukke, at der var sket en strafbar handling. TIltalt for drab Efterfølgende viste retsmedicinske undersøgelser, at det 53-årige offer havde været udsat for vold. Hans dengang 19-årige søn blev fire dage senere anholdt og sigtet for at have dræbt faren. Den 19-årige nægtede sig skyldig i drab men erkendte sig skyldig i vold mod sin far. Nu er efterforskningen afsluttet, og anklagemyndigheden har tiltalt den nu 20-årige søn for drab.
Efterforskningen af drabet på en 53-årig mand i juli 2020 er nu afsluttet.